अस्ट्रेलियाली जितको कथा
अस्ट्रेलियाले पहिलो टेस्टमा इंग्ल्यान्डलाई १० विकेट हराएयता एसेज सिरिजमा घरेलु टिमले एकखाले मोड तयार पारेको छ । स्टिभ स्मिथको टिमले सुरुआती तीन दिन संघर्ष गरेर पनि अन्त्यतिर खेल आफ्नो पक्षमा पारेको थियो । पहिलो टेस्टको कथा यस्तो छ, पाँच विशेषतासहित । 
ब्रिसवेन (एएफपी) — अस्ट्रेलियाले पहिलो टेस्टमा इंग्ल्यान्डलाई १० विकेट हराएयता एसेज सिरिजमा घरेलु टिमले एकखाले मोड तयार पारेको छ । स्टिभ स्मिथको टिमले सुरुआती तीन दिन संघर्ष गरेर पनि अन्त्यतिर खेल आफ्नो पक्षमा पारेको थियो । पहिलो टेस्टको कथा यस्तो छ, पाँच विशेषतासहित ।  अब्बल दर्जाका कप्तान स्मिथस्टिभ स्मिथले आफूलाई टेस्ट क्रिकेटमा अब्बल दर्जाको ब्याट्सम्यान साबित गरे, नटआउट १ सय ४१ रनको इनिङ्स खेल्दै । उनले साढे आठ घण्टा क्रिजमा बिताएर अस्ट्ेरलियालाई पहिलो इनिङ्समा झिनो अग्रता दिलाए । खासमा यो उनको कप्तानी इनिङ्स थियो । स्मिथले यसक्रममा ५७ औं टेस्ट खेल्दै २१ औं शतक पूरा गरे । कप्तानका रूपमा उनको ब्याटिङ औसतले ७२.४६ रन छोएको छ । खेलाडीका रूपमा भने उनी ६१.२३ को औसतमा चलिरहेका छन् । यस्तोमा उनी महान् डन ब्रेडम्यानपछि दोस्रो स्थानमा छन् । पहिलो टेस्टमा उनले चार क्याच पनि लिए र बने निर्विवाद ‘म्यान अफ द म्याच ।’मार्स र पेनले गरेर छनोटलाई न्यायधेरैका लागि अस्ट्ेरलियाली टिम छनोट अन्योलपूर्ण थियो । लेग स्पिनर हस्ती शेन वार्नले पनि यस्तै माने । तर टिममा परेका अनुभवी ब्याट्समयान शन मार्स, विकेटकिपर टिम पेन र डेब्यू गरिरहेका प्रारम्भिक ब्याट्सम्यान क्यामरन बेनक्रफ्ट सबैले आफ्नो छनोटप्रति न्याय गरे । मार्सले आठौंपल्ट टिममा पुनरागमन रचिरहेका थिए । उनले ठोस ५१ रन बनाए र स्मिथसँग पहिलो इनिङ्समा महत्त्वपूर्ण ९९ रनको साझेदारी गरे । पेनले एक क्याच त छाडे । तर निर्णायक मोडमा मोइन अलीलाई स्टम्पिङ पनि गरे । यससँगै दोस्रो इंग्लिस इनिङ्समा जोन बेरिस्टोभसँगको साझेदारी टुटेको थियो । बेनक्राफ्टले भने सुरुमा ५ रनमात्र बनाउन सके । तर उनले विजय लक्ष्य पछयाउने क्रममा बनाए आकर्षक ८२ रन, त्यो पनि नटआउट रहेर । इंग्ल्यान्डलाई ब्याटिङ चिन्ताइंग्ल्यान्डको तल्लोक्रमका ब्याटिङले प्राय: चिन्ता दिने गर्छ । गाबामा पनि यस्तै देखियो । पाहुना टिमको तल्लो क्रमका ब्याट्सम्यान दुवै इनिङ्समा असफल रहे । त्यसैले त इंग्ल्यान्डले पहिलो इनिङ्समा अन्तिम ६ विकेट ५६ रनमा गुमायो । दोस्रो इनिङ्समा यस्तै ६ विकेट ८२ रनमा । यस्तोमा इंग्ल्यान्डलाई अलराउन्डर बेन स्टोक्सको अनुपस्थितिले खुबै सताएको देखियो । रुटको एलबीडब्लू समस्यापहिलो टेस्टको दुवै इनिङ्समा जोए रुट एलबीडब्लू आउट भए । उनी ६१ टेस्टमा १८ पल्ट यसरी नै आउट भइसकेका छन् । स्मिथ बराबर टेस्ट खेल्दा रुट चारपल्ट बढी एलबीडब्लू आउट भइसकेका छन् । रुट ब्याटिङमा इंग्ल्यान्डका सबैभन्दा बढी विश्वास गर्न योग्य खेलाडी हुन् । तर दोस्रो इनिङ्समा ५१ रन बनाएयता उनले त्यसलाई शतकमा परिवर्तन गर्न सकेनन् । यस्तोमा इंग्ल्यान्ड दबाबमा आएको थियो कप्तानलाई गुमाएर । अस्ट्ेरलियाविरुद्ध पछिल्ला ८ इनिङ्समा रुटको ब्याटिङ औसत छ २७.४२ । लायनको सटिक योगदाननाथन लायनमाथि एउटा आरोप लाग्ने गर्छ, इंग्लिस खेलाडीको खेलजीवन नै ध्वस्त पार्ने । गाबामा पनि उनले यस्तै प्रदर्शन गरे । अस्ट्ेरलियाका लागि सबैभन्दा विकेट लिने अफ स्पिनर रहेका लायनले यसपल्ट ५ विकेट लिए र जेम्स भिन्सलाई पेभेलियन फर्काउन सिधा थ्रोमा स्टम्प पनि ढाले । यो टेस्टको अर्को निर्णायक मोड रह्यो । उनले अन्तिम विकेटमा स्मिथसँग मिलेर ३० रनको बहुमूल्य साझेदारी पनि गरे । उनलाई ‘गोट’ पनि भन्ने गरिएको छ अर्थात् ‘ग्रेट अफ अल टाइम’ । उनी अस्ट्ेरलियाली टिमका साँच्चै महत्त्वपूर्ण सदस्य हुन् ।